LocalDoc/ldquad_v2_retrieval-reranked huggingface dataset:
Şərqi Azərbaycan ostanı

Tabriz // Grove Encyclopedia of Islamic Art & Architecture. Oxford University Press. 2009. ISBN 9780195309911. Xarici keçidlər Şərqi Azərbaycan ostandarlığının rəsmi veb səhifəsi: استانداری آذربایجان شرقی Arxivləşdirilib 2011-03-03 at the Wayback Machine Qaradağ kəndlərinin türk adları fars adları ilə dəyişdirilib – Siyahı — GünAzTV Official website Arxivləşdirilib 2011-03-03 at the Wayback Machine Cultural Heritage Organization of East Azerbaijan The Union for Handwoven Carpets of East Azerbaijan Recent Photos from Azerbaijan Arasbaran UNESCO Biosphere Reserve Lake Urmia UNESCO Biosphere Reserve East Azerbaijan Research Park net portal Azerbaijan entries in the Encyclopædia Iranica Həmçinin bax Şərqi Azərbaycan ostanının çayları Şərqi Azərbaycan ostanının dağları Şərqi Azərbaycan ostanında yerləşən su anbarlarının siyahısı
Çertyoj

Çertyoj - əşyaların hər hansı informasiya daşıyıcısı (kağız, kalka, plyonka, faner və s.) üzərində, müəyyən miqyasa uyğun olaraq, qrafik obrazlar, yəni nöqtə, düz və əyri xətt parçaları, simvollar, şərti işarələr və s. vasitəsilə təsviri (və ya proyeksiyalanması). Çertyojdan mətn illüstrasiyası kimi və yaxud məmulatı hazırlamaqdan ötrü tərtib olunan sənədlərin tərkibində istifadə olunur. Çox vaxt izahlı yazılarda, texniki tələblərdə, məmulatın hazırlamasına dair göstərişlərdə təchiz olunur. Texniki rəsm və ya sxem də çertyoj növləridir Azərbaycan Sovet Ensiklopediyası - X cild. səh. 321. Bakı - 1987
Bakı Şəhər İcra Hakimiyyəti

Bakı Şəhər İcra Hakimiyyəti — Bakı şəhərində fəaliyyət göstərən yerli icra hakimiyyəti orqanı. 1870-ci ildə Bakı Şəhər Duması təsis edilmişdir. 1917-18-ci ilədək fəaliyyət göstərmiş, daha sonra isə yerində sırasıyla Bakı Soveti, Bakı İctimai Təhlükəsizlik Komitəsi, Bakı İctimai Təşkilatlar Şurası və Bakı Şəhər İctimai Özünüidarəsi yaradılmışdır. 1939–1977-ci illərdə Bakı Şəhər Zəhmətkeş Deputatları Soveti, 1977–1991-ci illərdə Bakı Şəhər Xalq Deputatları Soveti yaradılmışdır. 1991-ci ildə isə müstəqilliyin əldə olunmasıyla Bakı Şəhər İcra Hakimiyyəti yaradılmışdır. Bakı Şəhər İcra Hakimiyyətinə rəhbərlik Azərbaycan Respublikası Konstitusiyasının 124-cü maddəsinə və "Yerli icra hakimiyyətləri haqqında" Əsasnaməyə əsasən Azərbaycan Respublikasının Prezidenti tərəfindən təyin edilmiş Bakı Şəhər İcra Hakimiyyəti Başçısı tərəfindən həyata keçirilir və Bakı Şəhər İcra Hakimiyyəti Başçısı şəhər ərazisi üzrə Prezdentin səlahiyyətli nümayəndəsidir. Həmçinin bax Bakı Soveti
Piyada keçidi

Piyada keçidi — piyadaların yolun və ya küçənin digər tərəfinə təhlükəsiz keçməsini təmin etmək üçün yolun üzəri ilə müəyyən edilmiş və ya yeraltı və yerüstü tikilmiş yer. Yol hərəkəti haqqına qanuna əsasən, piyada keçidi xüsusi yol nişanları ilə göstərilməlidir. Piyada keçidləri əsasən, ictimai nəqliyyat dayanacaqlarına yaxın, həmçinin, piyada axınının intensiv olduğu yerlərdə piyadaların hərəkətini tənzimləmək üçün qurulur. Qanunvericiliyə əsasən yolda istənilən hərəkətin təhlükəsizliyi yol-müfəttişi tərəfindən tənzimlənir. Piyada keçidlərinin təsnifatı Yolun üzərində Yolun üzərində olan piyada keçidi (zebr) — yolun (və ya dəmiryolun), piyadaların keçidi üçün nəzərə alınmış hissəsi. Yol üzərində zolaqlarla çəkildiyi üçün zebr da adlandırılır.
Piyada keçidi

Nizamlanmayan Nizamlanmayan piyada keçidi — ən sadə piyada keçididir. Belə keçidlərdə avtomobil və digər nəqliyyat vasitələrinin sürücüləri piyadalara yol verməlidir. Nizamlanmayan piyada keçidləri hərəkət intensivliyi nisbətən zəif olan yollarda (və ya küçələrdə) salınır. Bu cür keçidlər Azərbaycan Respublikası yol nişanlarına əsasən 5.16.1, 5.16.2 və 5.17.1, 5.17.2 "Piyada keçidi" nişanları ilə göstərilir. Nizamlanmayan piyada keçidlərinə, həmçinin işıqforla təchiz edilmiş piyada keçidləri də aiddir lakin bu halda yolu keçən zaman işıqforun göstəricisi nəzərə alınmalıdır. Nizamlanmış Nizamlanmış piyada keçidləri — tam təchiz edilmiş, ştat rejimində işıqforla işləyən keçidlərdir.
Piyada keçidi

Nizamlanmış piyada keçidləri əksər hallarda dörd yol ayırıcında salınır. Bu yollar xətlər ilə nişanlanmış və piyada və avtomobil işıqforlarını nizamlanmış olur. Dörd yol ayırıcından kənarda nizamlanan piyada keçidləri mövcuddur, bu halda tələbə görə işıqforun işıqlarının dövrü intervalı azaldılmışdır. Yoldan kənar Bu cür keçidlərə yeraltı və yerüstü piyada keçidləri aiddir. Bu keçidin salınması digərlərinə nisbətən çətindir. Buna görə də yeraltı və yerüstü piyada keçidləri nəqliyyatın daha sıx olduğu küçələrdə tikirlər.
Piyada keçidi

Yerüstü və yeraltı piyada keçidləri piyadaların yolu daha təhlükəsiz keçməsini təmin edir. Avtomobil yolları və ya dəmiryol yatağının keçid hissəsinin altında tikilir. Yerüstü keçid (viaduk şəklində olan körpü) avtomobil yollarının və ya dəmiryol yatağının keçid hissəsinin üstündə tikilir. Qayda pozuntusu Əgər piyada yolun hərəkət istiqamətinin və ya dəmiryol keçidinin müəyyən edilmiş yerindən keçməzsə, Azərbaycan Respublikasının İnzibati Xətalar məcəlləsinin 153.1–1 maddəsinə əsasən həmin piyadaya iyirmi manat məbləğində cərimə yazılır. "Piyada keçidi" yol nişanı Həmçinin bax Yol nişanları
Poçt qutusu (film, 1967)

Burada ağasının tapşırığını yerinə yetirərkən avamlığı ucbatından kəndli Novruzəlinin (İsmayıl Osmanlı) başına gələn əhvalatlardan danışılır. Novruzəli (İsmayıl Osmanlı) həmişəki kimi kənddən xana (Ağasadıq Gəraybəyli) sovqat gətirir. Xan İrəvanda yaşayan dostuna məktub yazaraq ora arvadı ilə gələcəyini, qalacaqları evi səliqəyə salmağı, isitməyi təvəqqe edən məktub yazır.O, Novruzəlini məktubu poçt qutusuna salmaq üçün poçtxanaya yollayır. Və onu kimsəyə verməməyi tapşırır. Poçtun nə olduğunu bilməyən Novruzəli həyatında ilk dəfə qutuya məktub atır.
Poçt qutusu (film, 1967)

Qaydaları bilmədiyindən qutunun yanında gözləyir.Poçt xidmətçisi (Viktor Kolpakov) qutudan məktubları götürəndə Novruzəli onun oğru olduğunu güman edərək onunla əlbəyaxa olur. Nəticədə polisə düşür. Xan Novruzəlini zaminə götürür. Az sonra Novruzəliyə üç ay həbs cəzası kəsilir... Film haqqında Film Cəlil Məmmədquluzadənin anadan olmasının 100 illiyinə ithaf edilmişdir.
Poçt qutusu (film, 1967)

Kino əsəri ədibin eyniadlı hekayəsi əsasında ekranlaşdırılmışdır. Kinoda ədibin yaradıcılığına ilk dəfə bu filmdə müraciət olunmuşdur. Filmin heyəti Film üzərində işləyənlər Əsərin müəllifi: Cəlil Məmmədquluzadə Ssenari müəllifi: Rauf Kazımovski Quruluşçu rejissor: Rauf Kazımovski Operator: Teyyub Axundov Rəssam: Nadir Zeynalov Bəstəkar: Emin Mahmudov Səs operatoru: Əziz Şeyxov Rejissor assistenti: Kazım Həsənov Montaj edən: Tahirə Babayeva Filmin direktoru: Hacıağa Həsənli İsmayıl Osmanlı — Novruzəli Ağasadıq Gəraybəyli — xan Viktor Kolpakov — poçt xidmətçisi Vasili Filippov — qorodovoy Lev Bordukov (Lev Bardukov kimi) — məhkəmə sədri Ofeliya Məmmədzadə — xanın arvadı (titrlərdə yoxdur) Yusif Vəliyev — əli qandallı adam (titrlərdə yoxdur) Cabbar Əliyev — qoçu (titrlərdə yoxdur) Abbas Rzayev — kəndli (titrlərdə yoxdur) Məmmədsadıq Nuriyev — kəndli (titrlərdə yoxdur) Törəxanım Zeynalova (titrlərdə yoxdur) Filmi səsləndirənlər Əzizağa Qasımov — poçt xidmətçisi (Viktor Kolpakov) (titrlərdə yoxdur) Yusif Vəliyev — qorodovoy (Vasili Filippov) (titrlərdə yoxdur) Əli Zeynalov — məhkəmə sədri (Lev Bardukov) (titrlərdə yoxdur) Arxiv kadrlarda iştirak edən Cəlil Məmmədquluzadə (şəkil) (titrlərdə yoxdur) "Humay"ın laureatları. [Onların arasında mərhum televiziya rejissoru Rauf Kazımovskinin də adı vardır] //Xalq.- 2002.- 3 dekabr. Xarici keçidlər
Quldarlıq

O zamanlar Yunanıstan və Roma antik fəlsəfənin və demokratiyanın ən çox inkişaf etdiyi ölkələr idi. Buna baxmayaraq demokratiya qullara şamil edilmirdi. Nəticədə baş verən böyük üsyanlar (Qədim Romada Spartak üsyanı) və xaricdən olan müdaxilələr tezliklə quldarlığın başqa bir ictimai formasiya — Feodalizm ilə əvəz olunmasına gətirib çıxartdı. Qul — bir insanın başqa birinin malı və mülkü olmasıdır. Başqa bir adamın malı və mülkü olan adama kölə və ya qul ; kölə sahibinə isə əfəndi və ya himayədar deyilir.
Quldarlıq

Bəzi hallarda xidmətçi də kölə mənasını verərdi. Qadın kölələrə cariyə deyilir. Qədim zamanlardan bəri döyüşdə əsir düşənlər , ağır cinayət işləyənlər , borcunu ödəyə bilməyənlər, quldurlar tərəfindən qaçırılanlar qul qəbul edilir və qul bazarlarında satılırdı . Kişi qulların uşaqları da qul olardi. Nökərlərin ağalarından oğulları Yahudi və Ərəb cəmiyyətləri kimi bəzi cəmiyyətlərdə kölə qəbul edilməmişlər .
Quldarlıq

Əkinçilik və ticarətlə məşğul olan bütün cəmiyyətlərdə köləliyin müxtəlif şəkillərinə rast gəlinməkdədir. Mesopotamiyada , qədim Misirdə Yunanıstanda, Romada , İslam əvvəli İran , Orta Asiya və Anadoluda yaşayan qövmlərə qul son dərəcə təbii ictimai bir fakt olaraq qəbul edilərdi. Qul əməyinin ləğv edilməsi İlk qanunlar İngiltərədə və ABŞ-də 19-cu əsrin ilk rübündə , 1807-ci ildə çıxarılmış , daha sonra digər Avropa dövlətləri onları izləmişdi. Avropada İngiltərədən sonra köləliyi ilk ləğv edən Osmanlıdır . Osmanlıda qul əməyi Sultan Abdülməcid dövründə 1847-ci ildə bir fərmanla qadağan edilmişdir.
Quldarlıq

1926-cı ildə Millətlər Cəmiyyəti bütün dünyada qul əməyini qadağan etmiş, daha sonra Birləşmiş Millətlər də bu hökmü qeyid etmişdir. Qərb cəmiyyətlərində qul Qul əməyi Orta Əsrlərin bitiminə qədər Qərb cəmiyyətinin iqtisadi və ictimai baxımdan ayrılmaz bir hissəsi olmuşdur. Qərb dünyasında feodalizmin tarix səhnəsindən çəkilərək yerini burjua iqtisadi sisteminə buraxmağa başladığı ana qədər qul əməyi əmək səmərəsinin aşağı və texniki imkanların son dərəcə məhdud olması səbəbiylə ən əhəmiyyətli istehsal vasitəsi olmuşdur. Son dərəcə ağır şərtləri sahib olan qul həyatında ancaq 19-cu əsrin sonlarından etibarən bir miqdar düzəlmə meydana gəlmişdir. İslamda qul əməyindən istifadə İslamiyyətdən əvvəl də Ərəb Yarımadasında əsrlərdir mövcud olan qul sisteminin şəkli İslamiyyətin var olması ilə daha çox hərbi və dini bir ölçü qazanmışdır.
Quldarlıq

Quran kölələrin haqq və hüququ ilə əlaqədar bir çox xüsusu açıqlığa qovuşdurub qəti hökmlərə bağlamışdır. İslamiyyət köləliyi qadağan etməmişdir. Bununla birlikdə kölə əldə etməyi çətinləşdirmiş və kölələrin azad edilməsini təşviq etmişdir. Məsələn səhvliklə bir müsəlmanı öldürən kimsənin müsəlman bir kölə azad etməsi əmr edilmişdir. Yalan yerə and içənlərə 10 yoxsulu yedirtmək və geyindirmək, yaxud da bir kölə azad etmək əmr edilmişdir.
Quldarlıq

Buna gücü çatmayan isə 3 gün oruc tutması lazımlıdır . Ayrıca Məhəmməd bir hədisində belə demişdir: "Kim köləsini döyür , onun cəzası köləsini azad etməklə yerinə yetirilir " . Ayrıca Sahibindən uşağı olan bir kölə , sahibinin ölümü ilə azad vəziyyətə gəlir. İslama görə bir müsəlman sonsuz sayıda nökərə, digər bir deyişlə qadın kölələrə sahib ola bilər və Müsəlman bir kişinin bu cariyələrlə əlaqələri halal sayılar . Məsələn bir nökərin fahişəlik etməsi halında cəza olaraq nökərlərin , azad qadınlara tətbiq olunan cəzaların yarısı tətbiq olunur.
Quldarlıq

İslam hüququna görə bir kölə və ya kəniz , ağasına müəyyən bir azadlıq əvəzi ödəmək şərtiylə azad qala bilər. Kölə və ya nökərin ağasına ödəniş ödəməsi ilə azad qalmasına mükatebe deyilir və Quran-ı Kərimdə Nur surəsinin 33-cü ayəsində bu xüsus qismən detaylandırılmıştır . İslamla birlikdə borc və ya zərurət səbəbiylə birini kölələşdirmək ortadan qalxmış , qul əldə etmə üsulları yalnız döyüşə indirgenmiştir . Qula çevrilmə prosesi Qədim zamanlardan başlayaraq, müharibədə əsir düşən əsirlər, ağır cinayət törədənlər, borclu olduğu şəxsə borcunu ödəyə bilməyənlər və Dəniz quldurluğuu ilə məşğul olan şəxslər qula çevrilirdilər. Kişi qullara üstünlük verirlirdi.
Quldarlıq

Onların övladarıda qul hesab edilir və heç bir hüquqa malik deyildilər. Lakin qadın qulların övladları bəzi ölkələrdə qul sayılmırdı. Bəzi xalqlarda dini baxımdan qul anlayışı qadağan edilirdi. Ərəb xilafətində isanların qullara Qədim Yunanıstanda olduğu kimi qəddar münasibət göstərmək qadağan edilmişdir. Qədim Yunanıstanda qullardan bir çox sahələrdə istifadə edilirdi.
Quldarlıq

Mülkədarlar öz təsərrüfatlarına yeni-yeni qullar əlavə etmək üçün borç daşından istifadə edirdilər. Borç daşı mülkədar tərəfindən kəndlinin torpaq sahəsinə qoyulurdu. Orada mülkədarın kəndliyə nə qədər borç verdiyi və borçun hansı müddətə qaytarılması haqqında məlumatlar göstərilirdi. Kəndlilər quraqlıq aylarında mülkədarların borçlarını ödəyə bilmir və bununla da qula çevrilirdilər. Yunan-İran müharibələri zamanı yunanlar çoxlu sayda düşməni sağ formada tutmuşdular.
Quldarlıq

Tarixi məbələrdə həmin əsirlərin az bir qisminin öldürüldüyü qeyd edilirdi. Əsirlər əsasən Yunanıstanda binaların tikilməsi işlərinə cəlb edilir və ya xarici dövlətlərə satılırdı. Tarixi mənbələrdə Qədim Yunanıstanda yerləşən qul bazarları haqqında məlumat verilir. Ən böyük qul bazarlarından biri Xios adasında yerləşird. Bu bazarda gündə 10 min qul satılırdı.
Quldarlıq

Qul əməyindən ən çox filiz mədənlərində, daş karxanalarında, sənətkarlıq emalatxanalarında, kənd təsərrüfatında, ev qulluqçuluğunda istifadə olunurdu. Quldarlar qulları İnsan ayaqlı adlandırırdılar. Böyük Larousse Eksiklopediyası. 14-cü cild. (Koru-Lord)
Ümumdünya Ticarət Təşkilatı

Ümumdünya Ticarət Təşkilatı (ÜTT, ing. World Trade Organization, fr. Organisation mondiale du commerce, isp. Organización Mundial del Comercio) — 1995-ci ildə Tariflər və Ticarət üzrə Baş Sazişin (GATT – General Agreement on Tariffs and Trade) varisi kimi yaradılmış beynəlxalq təşkilat. ÜTT millətlər arasında ticarətin qlobal qaydalarını müəyyənləşdirən yeganə beynəlxalq təşkilatdır.
Ümumdünya Ticarət Təşkilatı

Onun əsas funksiyası ticarətin tarazlı, maneəsiz, ehtimal olunan şəkildə və azad aparılmasını təmin etməkdir. Məqsəd üzv ölkələrin əhalisinin rifah halını yaxşılaşdırmaqdır. ÜTT çoxtərəfli ticarət sazişləri əsasında ölkələrarası ticarət münasibətlərinin tənzimlənməsini həyata keçirir.. Təşkilat yeni olsa da, çoxtərəfli ticarət sistemi 1940-50-ci illərdən etibarən GATT çərçivəsində yaradılmışdır. Ötən 50 il ərzində dünya ticarətində yüksək artım müşahidə olunur. Məhsul ixracı orta hesabla ildə 6% artır.
Ümumdünya Ticarət Təşkilatı

1997-ci ildə ümumi ticarət 1950-ci illə müqayisədə 14 dəfə artmışdır. GATT və ÜTT iqtisadi artıma təkan verən güclü və perspektivli ticarət sisteminin yaradılmasına köməklik göstərmişlər. ÜTT-nin dünya ticarətinin 97%-dən artığını əhatə edən 160 üzvü var, müşahidəçi ölkələrin sayı 24-dür. Vatikan istisna olmaqla qalan 23 ölkə ilə üzvlük barədə danışıqlar davam etdirilir. Qərarlar bütün üzvlərin razılığı ilə qəbul olunur.
Ümumdünya Ticarət Təşkilatı

Bu adətən konsensus əsasında baş verir. Səslərin əksəriyyəti ilə də qərar qəbulu mümkündür, lakin bu ÜTT-də indiyədək heç vaxt baş verməyib, ÜTT-nin sələfi olan GATT-da isə çox nadir hallarda baş verib. ÜTT-nin qərarları bütün üzv ölkələrdə ölkə parlamentləri tərəfindən ratifikasiya olunur. Sistem GATT çərçivəsində aparılmış bir sıra ticarət danışıqları mərhələlərindən keçərək inkişaf etmişdir. İlk mərhələlər tariflərin azaldılmasını əhatə edirdi, lakin daha sonra danışıqlar artıq anti-dempinq və qeyri-tarif tədbirlər kimi digər məsələləri də özünə daxil edirdi.
Ümumdünya Ticarət Təşkilatı

Danışıqların son mərhələsi olan 1986-1994-cü illərdə baş tutmuş Uruqvay Raundu ÜTT-nin yaradılmasını qabaqlayır. Danışıqlar bununla başa çatmır. Bəziləri Uruqvay Raundu başa çatandan sonra da davam edir. 1997-ci ilin fevral ayında 69 ölkənin razılığı ilə Uruqvay raundundan sonra olduqca geniş diapazonda liberallaşdırma tədbirlərinin keçirilməsini əhatə edən telekommunikasiya xidmətləri üzrə razılaşma əldə olunur. Eyni zamanda 40 ölkənin hökumətləri informasiya texnologiyaları məhsulları üzrə azad tariflərlə ticarət haqqında danışıqları başa çatdırır, 70 üzv isə bankçılıq, sığorta, qiymətli kağızlar və maliyyə informasiyası sektorlarında ticarətin 95%-ni əhatə edən maliyyə sektoru üzrə razılaşmanı əldə ediblər.
Ümumdünya Ticarət Təşkilatı

2000-ci ildə kənd təsərrüfatı və xidmət sahəsində yeni danışıqlara başlanılmışdır. 2001-ci ilin noyabr ayında Qatarda, Dohada ÜTT-nin Nazirlərin 4-cü Konfransından qəbul olunmuş qərara əsasən hazırda bu artıq daha geniş iş proqramına çevrilmişdir – Doha İnkişaf Proqramı (DDA – Doha Development Agenda). Qeyd olunan proqram danışıqlar və növbəti sahələrdə digər fəaliyyətləri nəzərdə tutur: qeyri-kənd təsərrüfatı tarifləri, ticarət və mühit, subsidiyalar və anti-dempinq kimi ÜTT qaydaları, investisiyalar, rəqabət siyasəti, ticarətin asanlaşdırılması, dövlət təchizatında şəffaflıq, əqli mülkiyyət, habelə ÜTT-nin hazırkı razılaşmalarının tətbiqi zamanı ölkələrin üzləşdikləri çətinliklər kimi onların inkişafına istiqamətlənmiş bir sıra digər məsələlər. Danışıqların başa çatdırılması üçün son tarix 1 yanvar 2005-ci ildir. ÜTT Sazişləri Ticarətin mümkün qədər ədalətli və azad olduğunda necə əmin ola bilərik?
Ümumdünya Ticarət Təşkilatı

Danışıqlar qaydaları və onların daimiliyi vasitəsilə. ÜTT qaydaları – sazişləri – üzv dövlətlər arasında danışıqların nəticəsidir. Hazırkı toplu orijinal Tariflər və Ticarət üzrə Əsas Sazişə əsaslı şəkildə yenidən baxılmasını daxil edən 1986-1994 Uruqvay Danışıqlar Raundundan irəli gəlir. GATT hazırda əmtəə ticarəti üçün əsas qaydalar kitabçasıdır. Uruqvay Raundu qeyd olunanlarla yanaşı xidmət sahəsində ticarətin qaydalarını yaratmış, habelə əqli mülkiyyətlə bağlı aspektlər, mübahisələrin həlli və ticarət siyasəti ilə bağlı məsələləri nəzərdən keçirmişdir.
Ümumdünya Ticarət Təşkilatı

60 sazişdən və müxtəlif öhdəliklərdən (iş qrafikləri) ibarət 30 min səhifəlik son toplu gömrük tariflərinin aşağı salınması və xidmətlər bazarının daha açıq olması kimi müxtəlif sahələrdə fərdi üzvlər tərəfindən hazırlanmışdır. Bu sazişlər vasitəsilə ÜTT-nin üzvləri onların hüquq və vəzifələrini müfəssəl şəkildə çərçivələyən diskriminasiyasız ticarət sistemini işə salırlar. Hər bir ölkə öz ixracına başqa ölkələrin bazarlarında ədalətli və davamlı münasibətin olacağına təminat alır. Və ölkələrin hər biri öz bazarlarına gələn idxala eyni münasibət göstərəcəyinə süz verir. Sistem həm də inkişafda olan ölkələrə öhdəliklərin yerinə yetirilməsində bir qədər azadlıq verir.
Ümumdünya Ticarət Təşkilatı

Hər şey əmtəə ticarətindən başladı. 1947-ci ildən 1994-cü ilədək GATT gömrük tariflərinin aşağı salınması və başqa ticarət maneələrinin müzakirə olunduğu forum idi. Ümumi sazişin mətni mühüm qaydaları, xüsusilə diskriminasiya əleyhinə olan qaydaları müəyyənləşdirir. 1995-ci ildən etibarən yenilənmiş GATT əmtəə ticarəti üçün ÜTT-nin çərçivə sazişinə çevrilmişdir. Ona kənd təsərrüfatı və tekstil sənayesi kimi spesifik sahələr, eləcə də dövlət ticarəti mallar üçün qəbul olunmuş standartlar, subsidiyalar və dempinq əleyhinə tədbirlər kimi xüsusi məsələlər barədə əlavələr və düzəlişlər qəbul edilib. Xaricdə biznes qurmağı planlaşdıran banklar, sığorta və telekommunikasiya şirkətləri, turizm operatorları, otel şəbəkələri və nəqliyyat şirkətləri indi əvvəllər yalnız mallara tətbiq olunan daha azad və daha ədalətli ticarət prinsiplərindən yararlana bilərlər.
Ümumdünya Ticarət Təşkilatı

Bu prinsiplər Xidmətlərin Ticarəti haqqında Əsas Sazişdə (GATS – General Agreement on Trade in Services) öz əksini tapır. ÜTT üzvləri GATS çərçivəsində həm də fərdi öhdəliklər götürərək öz ölkələrində hansı xidmət sektorlarının xarici iştirakçılar üçün açıq olduğunu və həmin bazarların nə qədər açıq olduğunu bəyan edirlər. İntellektual mülkiyyət ÜTT-nin əqli mülkiyyət sazişi ideyaların və yaradıcılığın ticarəti və onlara qoyulan sərmayə barədə qaydalardan ibarətdir. Həmin qaydalar müəllif hüquqları, patentlər, ticarət markaları və malları identifikasiya etmək üçün istifadə olunan coğrafi adlar, sənaye formaları, sxemlər və ticarət sirləri kimi açıqlanması mümkün olmayan informasiyanı – əqli mülkiyyəti ticarət prosesində necə qorumağı müəyyənləşdirir. Mübahisələrin həlli ÜTT-nin ticarət mübahisələrinin "Mübahisələrin Həlli üzrə Anlaşma" çərçivəsində çözülməsi proseduru qaydaların qüvvəyə minməsi və bununla da ticarətin asanlaşdırılmasını təmin etmək baxımından çox mühümdür.
Ümumdünya Ticarət Təşkilatı

Ölkələr özlərinin sazişlərlə çərçivələnən hüquqlarının pozulduğu qənaətinə gəldikdə mübahisə predmetini ÜTT-yə ünvanlayırlar. Xüsusi təyin olunmuş müstəqil ekspertlər tərəfindən çıxarılan hökm sazişin və fərdi olaraq ölkələr tərəfindən götürülən öhdəliklərin təfsiri əsasında çıxarılır. Bu sistem ölkələri aralarında olan müxtəlifliyi məsləhətləşmələr yolu ilə aradan qaldırmağa ruhlandırır. Bu sistemin effektivliyinə nümunə olaraq ÜTT-nin 1995-2003-cü illər ərzində və GATT-ın 1947-1994-cü illər ərzində həll etdiyi mübahisələrin sayına baxmaq kifayətdir. Fəaliyyət müddətlərindəki böyük fərqə baxmayaraq, qeyd olunan dövrlər ərzində hər iki təşkilat 300 mübahisənin həllinə nail olub.
Ümumdünya Ticarət Təşkilatı

Siyasətin nəzərdən keçirilməsi Ticarət Siyasətinin Nəzərdən Keçirilməsi Mexanizminin məqsədi şəffaflığı artırmaq, ölkələrin qəbul etdikləri siyasətin daha yaxşı qavranılmasına nail olmaq və onun təsirini müəyyənləşdirməkdir. Bir çox üzvlər nəzərdən keçirməni onların siyasətinə konstruktiv cavab reaksiyası kimi görürlər. ÜTT-nin bütün üzvləri mütəmadi olaraq nəzərdən keçirilməlidir, hər bir nəzərdən keçirmə özündə maraqlı ölkə və ÜTT-nin Katibliyinin hesabatlarını cəmləşdirməlidir. İnkişaf edən ölkələr İnkişaf və ticarət ÜTT üzvlərinin dörddə üç hissəsindən çoxu inkişaf etməkdə olan və ya zəif inkişaf etmiş ölkələrdir. Bütün ÜTT sazişləri onlar üçün xüsusi şərtlərə malikdirlər, o cümlədən razılaşma və bəyanatların tətbiqi üçün ayrılmış daha uzun müddət, onların ticarət imkanlarının artırılması üçün tədbirlər, bütün ÜTT üzvlərini onların ticarət maraqlarını müdafiə etməyə məcbur edən şərtlər, habelə ÜTT-nin işi üçün infrastrukturun yaradılmasına, mübahisələrin həllinə və texniki standartların tətbiqinə dəstək.
Ümumdünya Ticarət Təşkilatı

2001-ci ildə Doha Nazirlər Konfransına çıxarılmış məsələlər sırasında inkişaf edən ölkələrə aid məsələlərin geniş spektri müzakirə olunmuşdur. Bu danışıqlar Doha İnkişaf Raundu da adlandırılır. 1997-ci ildə, zəif inkişaf etmiş ölkələr üçün ticarət təşəbbüsləri və texniki yardım üzrə yüksək səviyyəli görüş 6 hökumətlərarası agentliyi cəlb etmiş və zəif inkişaf etmiş ölkələrə onların ticarət qabiliyyətinin artırılmasına yardım etmək məqsədini güdən "inteqrə olunmuş çərçivə", habelə bir neçə bazara güzəştli çıxış üzrə əlavə sazişlərlə nəticələnmişdir. ÜTT-nin ticarət və inkişaf üzrə komitəsi, zəif inkişaf etmiş ölkələr üzrə alt komitənin köməkliyi ilə inkişaf edən ölkələrin xüsusi ehtiyaclarını öyrənir. Onun əsas vəzifələri sazişlərin tətbiqi, texniki əməkdaşlıq, inkişaf edən ölkələrin qlobal ticarət sistemində iştirakının artırılmasıdır.
Ümumdünya Ticarət Təşkilatı

Texniki yardım və treninqlər ÜTT inkişaf edən ölkələr üçün ildə 100-ə qədər texniki əməkdaşlıq missiyası təşkil edir. Orta hesabla üç ticarət siyasəti kursu hər il Cenevrədə hökumət rəsmiləri üçün təşkil olunur. Xüsusi diqqət Afrika ölkələrinə yetirilməklə, regional seminarlar mütəmadi olaraq dünyanın bütün regionlarında təşkil olunur. Bununla yanaşı, treninqlər mərkəzləşdirilmiş planlı iqtisadiyyatdan bazar iqtisadiyyatına keçid dövründə olan dövlətlərin rəsmiləri üçün də Cenevrədə təşkil olunur. ÜTT inkişaf edən və zəif inkişaf etmiş ölkələrin rəsmilərini ÜTT-nin olduqca böyük olan rəsmi sənədlərin və digər materialların məlumat bazası ilə onlayn əlaqə vasitəsilə ÜTT-nin Cenevrədə keçirdiyi tədbirlər barədə dərhal məlumatla təmin etmək məqsədilə həmin ölkələrin paytaxtlarında 100-dən artıq ticarət nazirliyi və regional təşkilatlarda müvafiq mərkəzlər təşkil etmiş, onları kompüter və internetlə təmin etmişdir.
Ümumdünya Ticarət Təşkilatı

Funksiyalar ÜTT-nin əsas məqsədi ticarətin tarazlı, maneəsiz, ehtimal olunan şəkildə və azad aparılmasını təmin etməkdir. Bu məqsədə aşağıdakılar vasitəsilə nail olunur: Ticarət sazişlərinin idarə olunması; Ticarət danışıqları üçün forum kimi çıxış olunması; Ticarət mübahisələrinin həlli; Milli ticarət siyasətlərinin nəzərdən keçirilməsi; Texniki yardım və treninq proqramları vasitəsilə inkişaf edən ölkələrə ticarət siyasətə məsələlərində dəstək; Digər beynəlxalq təşkilatlarla əməkdaşlıq. ÜTT-nin ən yüksək qərarqəbuledici orqanı ən azı 2 ildə bir dəfə yığışan Nazirlər Konfransıdır. Təşkilatın digər ali orqanı iclasları ildə bir neçə dəfə Cenevrədə təşkil olunan Əsas Şuradır. Adətən bura Cenevrədəki səfirlər və missiyaların rəhbərləri daxildir, lakin bəzən iclaslara paytaxtlardan rəsmilər də göndərilir.
Ümumdünya Ticarət Təşkilatı

Bununla yanaşı, Əsas Şura Ticarət Siyasətini Nəzərdən Keçirən Qurum və Mübahisələrin Həlli Qurumu kimi də yığışır. Növbəti səviyyə Əsas Şuraya hesabat verən Əmtəə Şurası, Xidmətlər Şurası və Əqli Mülkiyyət (TRIPS) Şurasını əhatə edir. Bir sıra ixtisaslaşmış komitələr, işçi qrupları və işçi partiyaları individual sazişlərlə və mühit, inkişaf, üzvlük sənədləşmələri və regional ticarət sazişləri kimi sahələri əhatə edən məsələlərlə məşğuldurlar. ÜTT-nin Katibliyi Cenevrədə yerləşir, 630 nəfərə qədər işçiyə malikdir və baş direktor tərəfindən idarə olunur. O, Cenevrə xaricində heç bir əlavə ofislərə malik deyil.
Ümumdünya Ticarət Təşkilatı

Üzvlər tərəfindən qərarlar qəbul olunduqdan sonra Katiblik digər beynəlxalq bürokratik təşkilatlardan fərqli olaraq artıq qərar vermək səlahiyyətinə malik deyil. Katibliyin əsas işi müxtəlif şura və komitələrə, habelə nazirlər konfransına texniki dəstək göstərmək, inkişaf edən ölkələrə texniki yardımı göstərmək, dünya ticarətini təhlil etmək, ÜTT-nin işləri barədə məlumatları ictimaiyyətə və mediaya çatdırmaqdır. Bununla yanaşı Katiblik mübahisələrin həlli prosesində bəzi formalarda hüquqi dəstək göstərir və ÜTT-yə üzv olmaq niyyətində olan hökumətlərə məsləhət xidmətlərini göstərir. İllik büdcəsi təxminən 169 milyon İsveçrə frankı təşkil edir. Xarici keçidlər Azərbaycan və ÜTT Official WTO homepage Agreements administered by the WTO Arxivləşdirilib 2010-03-04 at the Wayback Machine WTO 10th Anniversary — Highlights of the first decade, Annual Report 2005 pages 116-166 International Trade Centre — joint UN/WTO agency European Union position on the WTO
Zərnigar Ağakişiyeva

Zərnigar Fəti qızı Ağakişiyeva (6 noyabr 1945 – 8 fevral 2018) — Azərbaycan teatr və kino aktrisası, Azərbaycan Respublikasının xalq artisti (2000), Şöhrət ordeni mükafatçısı, Azərbaycan SSR dövlət mükafatı laureatı. Zərnigar Fəti qızı Ağakişiyeva (Ağakişi atasının babasının adıdır, Güləli isə babasının. 12 yaşında ikən atasının babasının adını özünə soyad seçib) 1945-ci ildə Quba rayonunun Rustov kəndində doğulub. O, 1972-ci ildə M.A.Əliyev adına Azərbaycan Dövlət İncəsənət İnstitutunun "Dram və kino aktyoru" fakültəsini bitirib. Aktyorluq fəaliyyətinin başlaması ilə təxminən eyni zamanda qurduğu ailə həyatının ömrü 11 il olub. Həyat yoldaşının peşəsi mədəniyyət sahəsinə aid deyildi.
Zərnigar Ağakişiyeva

Övladları olmayıb. Zərnigar Ağakişiyeva 8 fevral 2018-ci ildə ürək çatışmazlığından Bakıda vəfat etmişdir. 9 fevral 2018-ci ildə Quba şəhər qəbiristanlığında, valideynlərinin yanında torpağa tapşırılmışdır. Təhsilini tamamlayandan sonra, bir müddət Tədris teatrında aktrisa kimi çalışan Z.Ağakişiyeva, rejissor Əşrəf Quliyevin dəvəti ilə Azərbaycan Dövlət Akademik Milli Dram Teatrında ilk tamaşası 19 may 1973-cü ildə göstərilən A.Ostrovskinin "Müdriklər" dramında Mamayeva rolunu oynayıb. 1974-cü ildən isə Akademik Milli Dram Teatrının aktyor heyətinə aktrisa kimi qəbul olunub. Zərnigar Ağakişiyeva yaradıcılığının xarakterik xüsusiyyətlərinə görə realist aktyor məktəbinin poetika göstəricilərinə daha uyğundur.
Zərnigar Ağakişiyeva

Yaratdığı obrazlar tamaşaçılar tərəfindən həmişə maraqla qarşılanmışdır: Tatyana (M.Qorki "Meşşanlar") Xuraman (S.Vurğun "Vaqif") Şəfəq (S.Dağlı "Kölgələr pıçıldaşır") Zeynəb (B.Vahabzadə "Kimdir haqlı?") Zivər (Anar "Təhminə və Zaur") Kəmalə (İ.Əfəndiyev "Qəribə oğlan") Fəxrəndə xanım (İ.Əfəndiyev "Mahnı dağlarda qaldı") Bernardo (Federiko Qarsiya Lorka "Dişi canavar") Pəri xanım (M.F.Axundov "Lənkəran xanıının vəziri") Qadın ( Elçin "Poçt şöbəsində xəyal") Yasəmən (S.S.Axundov"Eşq və intiqam") Ana (B.Vahabzadə "Dar ağacı") Qadın (N.Hikmət "Kəllə") Kərbəlayi Fatma (C.Məmmədquluzadə "Ölülər")kimi janr etibarı ilə rəngarəng olan obrazlar teatr salnaməsində özünəməxsus yer tutur. Aktrisaya 1989-1992-ci illərdə səhnədə cəmi 2 rol verilməsi onun teatrdan uzaqlaşmasına səbəb oldu. 7 ildən sonra Ədalət Vəliyevin dəvətilə yenidən teatra qayıtmışdır.Zərnigar Ağakişiyeva Azərbaycan Dövlət televiziyasının hazırladığı teletamaşalarda və "Azərbaycanfilm" in istehsal etdiyi bir çox filmlərdə çəkilmişdir. Filmlərdə əsas, ikinci dərəcəli, epizodik rollara çəkilmişdir. Mükafatları Zərnigar Fəti qızı Ağakişiyeva 1982-ci ildə Əməkdar Artist, 2000-ci ildə isə Xalq Artisti fəxri adlarını qazanmışdır.
Sibir haskisi

Bu itlər buz mavisi gözləriylə qorxuducu olsalar da, əslində, sevgi dolu bir heyvandırlar. Azadlıqlarına düşkündürlər və inadcıldırlar, yaltaqlanmağı sevmirlər. Bəzilərinin göz rəngi fərqli ola bilər (hətta gözlərinin rəngləri ayrı-ayrı da olur). Uşaqlara qarşı çox xoşgörüşlüdür. Əslində hamı ilə yaxşı keçinir amma quş, siçan kimi balaca heyvanları ovlamaq istəyir, tək qalanda sıxılıb evdəki bəzi əşyaları gəmirə bilər. Boş yerə hürməzlər, amma ulaya bilərlər. İstiyə qarşı dözümləri yoxdur, 60 dərəcə soyuğa kimi dözə bilərlər. Zəif yerleri burun, qulaq və gözleridir, bu orqanları çox həssas və daima nəzarətdə olmalıdırlar.
Sibir haskisi

Orta ömürləri 11–13 ildir. Erkəyinin çəkisi: 20 ilə 27, dişisinin çəkisi: 16 ilə 23 kq arasıdır. Hündürlükləri: Erkək 54–60 sm, Dişi 51–56 sm. Xüsusiyyətləri Ağıllı, çox oyunçu, ictimai, Ailələrinə bağlı ancaq inadçı və tənbəl itdirlər. Ağıllı və ictimai, çox asan öyrənirlər, amma öz məntiqlərində məqsədsiz tapdıqları əmrlərə gəlməməkdə israr edərlər. Əmr verilməsi çətin bir irqdir. Evdəki / ətraflarındakı digər heyvanlarla çox yaxşı dolanarlar ancaq siçan və kiçik quşlar kimi kiçik heyvanları ovlamağa meyillidirlər. Çox asan öyrənərlər ancaq əmrlərə cavab almaq üçün səbir və ardıcıllıq lazımdır.
Sibir haskisi

Hava isti olmadığı müddətcə qaçıb oynamağı çox sevərlər ancaq istilərdə qorunmalı sərin bir yerdə tutulmalıdırlar. Bu itlərin bir xarakterik xüsusiyyəti hürməyi sevməmələridir, ona görə də gözətçi iti olaraq çox uyğun deyil. Hürməklərinə qarşı uluma çox sevərlər. Uşaqlarla araları çox yaxşıdır, onlara qarşı çox tutarlı və səbirlidirlər. qalın kürklərinə görə istiyə dözümləri yoxdur. Azadca qaçıb oynamağı çox sevərlər. Boş buraxılmağa gəlməzlər, çünki qaçıb başı boş gəzməkdən xoşları gəlir. Azadca qaçıb oynamağı çox sevən bir irqi olduqlarından ötəri ev həyatı üçün çox uyğun itlər deyildirlər.
Sibir haskisi

Hava isti olmadıqca çox yaxşı qaçış dostlarıdır. Tüklərinin uzun olmamasından ötəri nizamlı aralığla fırçalamaq lazımdır. Fırçalarkən incitməməyə diqqət edin, hirslənə bilərlər(hirsləndiyi zaman adama cumada bilər və bəzəndə cummaları öldürücü ola bilər). Olduqca çox məşq ehtiyacları vardır. Tək başlarına olmağı heç sevməzlər, tək başlarına qalanda ətrafdakı obyektləri gəmirməyə başlaya bilərlər. Tarixçələri Bu irqi əsrlər Sibirdə Çukçi xalqı tərəfindən xizək çəkmə, Ren maralı sürülərini otarmaq və gözətçi iti olaraq istifadə edilmişlər. 1905-ci ildə bu itlər Alaskaya aparılmışdır. Bölgədə 1925-ci ildə ortaya çıxan difteriya epidemiyası üçün lazım olan dərmanları, bu itlərdən ibarət bir çox bölgəyə gətirməyi bacarmışdır və bu hadisədən sonra insanların diqqətini çəkmişdir.
Ofeliya Aslan

Ofeliya Aslan (Əfqanlı Ofeliya Rza qızı; 27 yanvar 1939, Bakı – 18 may 2010, Bakı) — Azərbaycan aktrisası. Ofeliya Rza qızı Aslan 1939-cu ildə Bakıda doğulub. Məşhur aktyor Səyavuş Aslanla evlənəndən sonra əvvəlcə Aslanova, sonra isə Aslan soyadları ilə çıxış edirdi. Ofeliya Aslan kiçik yaşlarından qəlbində səhnəyə məhəbbət bəsləyən Ofeliya Abbasqulu Ağa Bakıxanov adına Quba Dövlət Dram Teatrında (1956–1958),Azərbaycan Dövlət Gənc Tamaşaçılar Teatrında (1958–1961) işləyib. 1963-cü ildə Azərbaycan Dövlət Musiqili Komediya Teatrının xorunda oxuyub. 1965–1968-ci illərdə isə Abdulla Şaiq adına Azərbaycan Dövlət Kukla Teatrında aktyor kimi fəaliyyət göstərib. 1968-ci ildən ömrünün sonuna qədər Azərbaycan Dövlət Musiqili Komediya Teatrında aktrisa olub (qısa fasilələrlə).
Ofeliya Aslan

Aktirsa Azərbaycan Dövlət İncəsənət İnstitutunun (indiki Azərbaycan Dövlət Mədəniyyət və İncəsənət Universiteti) Musiqili komediya aktyorluğu fakültəsində qiyabi təhsil alıb (1977–1983). Son illər Ofeliya Aslan Əfqanlı kimi çıxış ediridi. O, Ofeliya Aslan keçmiş SSRİ-nin müxtəlif şəhərlərində qastrol səfərlərində olub. Moskvanın Operetta teatrında tamaşaya qoyulmuş R. Hacıyevin "Mama, ya jenyus" əsərində Bibixanım rolunda çıxış edib. Ofeliya Aslan Azərbaycan televizyasının bir sıra teletamaşalarında yaddaqalan rollar oynayıb.Mozalan Satirik Kinojurnalının bir neçə nömrəsində çəkilib. Aktrisa 54 il teatrda çalışsada heç bir fəxri ad verilməyib. Azərbaycan Respublikası Prezidentinin fərdi təqaüdünəlayiq görülmüşdür.
Ofeliya Aslan

18 may 2010-cu ildə 2-illik xəstəlikdən sonra 71 yaşında ürək tutmasından dünyasını dəyişib. Yasamal qəbiristanlığında dəfn olunub. Aktyor Səyavuş Aslanın keçmiş həyat yoldaşıdır. Aktyor Rza Əfqanlının qızıdı Əsas rolları Musiqili Komediya Teatrı Ev bizim, sirr bizim (N. Gəncəli) — Aytən Durna (S. Rüstəm) — Lalə Seyindik qız axtarır (Ş. Qurbanov) — Sevər Olmadı belə oldu belə (Ş. Qurbanov) — Matan Həyətim mənim həyatım mənim (Cahangir Məmmədov və Əşrəf Abbasov) — Cenni Həmişəxanım (S. Qədirzadə) — Diləzbər O olmasın bu olsun (Ü. Hacıbəyli) — Yengə Arşın mal alan (Ü. Hacıbəyli) — Telli Məmmədəli kurorta gedir (A. Zeynallı) — Şəfa Gözün aydın (M. Əlizadə) — Mehparə; Gövhər Beş manatlıq gəlin (M. S. Ordubadi) — Gülnaz Toy kimindir? (Məhərrəm Əlizadə və Ağası Məşədibəyov) — Ceyran Dağlar qoynunda (Ədil İsgəndərov və Əşrəf Abbasov) — Alagöz Nənəmin şahlıq quşu (Ə. Kürçaylı) — Nazlı Hicran (S. Rəhman) — Çarlston Təzə gəlin (Seyfəddin Dağlı və Cahangir Məmmədov) — Çətirgül Qaçırılmış qız (C. Məmmədov) — Rəxşəndə Şəngülüm, Şüngülüm, Məngülüm (R. Heydər) — tülkü Məzəli əhvalat (R. Qasımova) — arvad Danabaş kəndinin əhvalatları (C. Məmmədquluzadən) — Şərəf Siravi Seyfullanın xidməti əziyyətləri (S. Qənizadənin "Xor-xor" məzhəkəsi əsasında libretto) — Məryəm Bankir adaxlı (T. Vəliyeva) — Səmayə Volqalı canan (Ramiz Mustafayev, Abdulla Qüdrət) — Əntiqə Filmoqrafiya Aktrisanın təbəssümü (film, 1974) Xoşbəxtlik qayğıları (film, 1976) Adı sənin, dadı mənim (film, 1980) (tammetrajlı televiziya tamaşası) (Aztv) Yol əhvalatı (film, 1980) Evləri köndələn yar (film, 1982) Sevdagül və Şarlotta (film, 1986) Ayrılıq imiş (film, 2008) Ofeyliya Əfqanlının bioqrafiyası – www.adam.az Arxivləşdirilib 2016-03-05 at the Wayback Machine İlham Rəhimli- AZƏRBAYCAN DÖVLƏT MUSİQİLİ TEATR kitabı(səhifə 460–461)
2-ci Ordu Korpusu (Azərbaycan)

2-ci Ordu Korpusu — Beyləqan korpusu olaraq da adlandırılan Azərbaycan Quru Qoşunlarının regional bir hərbi birləşməsi. Bölmələrinin əksəriyyəti Ermənistanın uzun illər işğal atında saxladığı Qarabağla təmas xəttində, xüsusən də Xocavənd rayonu və qismən Azərbaycan-İran sərhədində yerləşirdi. Hal-hazırda korpusa general-leytenant Mais Bərxudarov rəhbərlik edir. Diqqət çəkən hərbçiləri arasında Xocavənd Rayon İcra Hakimiyyətinin başçısı Eyvaz Hüseynov da var. Korpus 3 mart 1992-ci ildə o dövrdə Azərbaycanın Müdafiə naziri general-mayor Tahir Əliyevin müvafiq əmri ilə qurulmuşdur. 90-cı illərdə sıralarında olan bölmələr arasında 161-ci motoatıcı briqadası da var idi. Qurulduqdan qısa müddət sonra cəbhəyə göndərilən hərbi hissə Birinci Dağlıq Qarabağ müharibəsi zamanı Füzuli rayonunun, eləcə də Qırmızı Bazar, Şişkaya və Qacarın müdafiəsində əsas zərbə qüvvəsi rolunu oynamışdı.
2-ci Ordu Korpusu (Azərbaycan)

Füzulidəki Babı, Arayatlı, Mollaməhərrəmli, Əhmədalılar, Şükürbəyli və digərlərini ermənilərdən almağa müvəffəq olur. 2013-cü ildə Müdafiə naziri Zakir Həsənov keçmiş nazir Səfər Əbiyevin "qalası" sayılan korpusa baş çəkir, bir çox rəhbərlik strukturlarında dəyişikliklər olduğunu, o cümlədən Əbiyevin dövründə vəzifədən kənarlaşdırılmayan 50-yə yaxın zabitin vəzifələndirildiyini elan edir. Korpus 2016-cı ildə Aprel döyüşləri zamanı strateji yüksəkliklərin ələ keçirilməsində böyük rol oynayır. 2020-ci ildə İkinci Qarabağ müharibəsi zamanı korpus Xocavənd rayonunda Ermənistan Silahlı Qüvvələrinə qarşı əməliyyatlarda iştirak edir. Arazboyu əməliyyatlar və Laçın döyüşlərində iştirak edir. 9 oktyabrda Hadrutun və səkkiz kəndin korpus tərəfindən geri alındığı elan edilir.
2-ci Ordu Korpusu (Azərbaycan)

20 oktyabr tarixinə qədər bölgədəki on üç kənd daha korpusun nəzarətinə keçir. 23 oktyabrda Prezident İlham Əliyev 2-ci Ordu Korpusunun 706-cı motoatıcı briqadasının komandiri Şükür Həmidovun Qubadlı rayonundakı əməliyyatlar zamanı şəhid olması münasibətilə valideynlərinə baş sağlığı diləyir. Qərargahı (Beyləqan) 2-ci Motoatıcı briqada 4-cü motoatıcı briqada 6-cı motoatıcı briqada 8-i motoatıcı briqada 13-cü motoatıcı briqada 14-cü motoatıcı briqada 18-ci motoatıcı briqada Döyüş əməliyyatları zamanı hərbi hissənin bir sıra hərbi qulluqçularına fəxri adlar, orden və medallar verilib. Dörd nəfər Azərbaycanın Milli Qəhrəmanı adına layiq görülənlərdir. Orden və medallarla təltif olunanlar: "Azərbaycan Bayrağı" ordeni - 15 "Vətənə xidmətə görə" ordeni - 9 "Vətən uğrunda" medalı - 1 "Şücaətə görə" medalı- 2 "Hərbi xidmətdə fərqlənməyə görə" 3-cü dərəcəli medalı - 1 Komandanları General-mayor: Ayaz Həsənov (2014-ci il oktyabra qədər) General-mayor: Mais Bərxudarov (2014-h.h)
Ruhəngiz Qasımova

Ruhəngiz Nağı qızı Qasımova (12 iyul 1940, Bakı – 9 oktyabr 2022, Honkonq) — Azərbaycanlı bəstəkar, Azərbaycan Respublikasının əməkdar incəsənət xadimi (2005). Bəstəkar Ruhəngiz Qasımova 1940-cı il iyulun 12-də Bakıda anadan olub. Uzun müddət Azərbaycan Dövlət Televiziyasında və radiosunda səs rejissoru, bəstəkar kimi çalışıb. Hekayələri "Ədəbiyyat və incəsənət" qəzetində, "Azərbaycan", "Ulduz" jurnallarında dərc olunub. "Babamın muzeyi" adlı kitabı var. Çoxsaylı mahnıların bəstəkarıdır. Musiqi əsərləri arasında "Quyu" tamaşasına musiqi (1995), "Qızıl oğlan" musiqili nağıl (1999) xüsusi yer tutur. Şəxsi həyatı İlkin və Cananə adlı iki övladı var. Mükafatları "Azərbaycan Respublikasının əməkdar incəsənət xadimi" fəxri adı — 16 sentyabr 2005 Azərbaycan Respublikası Prezidentinin fərdi təqaüdü — 30 dekabr 2015 Azərbaycan Respublikası Prezidentinin fəxri diplomu — 17 sentyabr 2019 Filmoqrafiya
Ağasəlim Çildağ

Ağasəlim Çildağ (orijinal adı:Səlimov Ağasəlim Əliağa oğlu; 1 fevral 1930, Maştağa – 8 aprel 2008, Maştağa) — Meyxana ustası, Şöhrət ordeni laureatı. Ağasəlim Əliağa oğlu Səlimov 1 fevral 1930-cu ildə Bakının Maştağa kəndində anadan olub. Anasının adı Fatimə xanımdır. Ona yol göstərən görkəmli qəzəlxan Əliağa Vahid və möhtəşəm söz ustadı Ağahüseyn Əfzun olmuşdur. Meyxana ustası, Şöhrət ordeni laureatı Ağasəlim Çildağ 8 aprel 2008-ci ildə 78 yaşında şəkər xəstəliyindən dünyasını dəyişib. Meyxanaçı Ağamirzənin dayısıdır. Filmoqrafiya "Fransız" (film, 1995) Mükafatları "Şöhrət" ordeni — 2 mart 2006 Xarici keçidlər Ağasəlim Çildağın meyxanaları — Meyxana.Net Arxivləşdirilib 2017-11-20 at the Wayback Machine
Rafiq Xələfov

Rafiq Rəsul oğlu Xələfov (5 iyul 1939, Bakı – 11 oktyabr 1998, Bakı) — mühəndis, Əməkdar mühəndis, dövlət xadimi. Rafiq Rəsul oglu Xələfov 1939-cu ildə anadan olmuşdur. Rafiq Xələfov 1979–1989-cu illərdə avtomobil yollarının istismarı və tikintisi naziri olmuşdur.Rafiq Xələfov 1962-ci ildə Azərbaycan Politexnik İnstitutunu bitirəndən sonra müxtəlif sahələrdə çalışmışdır. 1962–1965-ci illərdə "Azərtəsərrüfat" Dövlət Layihə İnstitutunda iqtisadçı, iş icraçısı, baş mühəndis vəzifələrində çalışmışdı. Sonra "Azərdəniznefttikinti" trestinin baş mühəndisi vəzifəsinə irəli çəkilmişdi. 1969-cu ildə Suriyanın neft yataqlarında tikinti işlərinin aparılmasında iştirak etmək üçün bu ölkəyə ezam olunmuşdu. Sonralar neft sənayesi tikintisi üzrə səriştə və təcrübəsini nəzərə alaraq R.Xələfovu keçmiş SSRİ Neft Sənayesi Nazirliyinin "Xəzərdənizneft" İstehsalat Birliyi baş direktorunun müavini, "Xəzərdənizneftqazsənaye" Ümumittifaq Sənaye Birliyi rəisinin müavini vəzifələrinə irəli çəkmişdilər. Rafiq Xələfov Tovuzda və Zərdabda Kür, İmişlidə Araz, Naxçıvanda Naxçıvançay, Laçında Pircahançay, Qazaxda Ağstafaçay üzərində körpülərin salınmasında bilavasitə rəhbərlik və iştirak edib.
Rafiq Xələfov

Həmin illərdə Lökbatan-Ələt, Bakı- Sumqayıt-H.Z.Tağıyev-Giləzi magistrallarında hərəkəti tənzimləyən körpülər də salınıb. Azərbaycanın yol tarixində ilk dəfə olaraq şose yollarının uzunmüddətli inkişaf proqramı da (1981–2000-ci illər üçün) onun rəhbərliyi ilə işlənib hazırlanmışdı. 1989–1993-cü illərdə Nazirlər Kabinətinin İşlər İdarəsində şöbə müdiri, baş nazirin müşaviri, 1993-cü ildən başlayaraq "Xalq üçün mallar" Dövlət Konserninin idarə heyətinin sədri vəzifəsində çalışıb. 1997-ci ildə baş nazirin müavini təyin edildi. R. Xələfov əməyinə görə orden və medallarla təltif olunmuşdu. İki çağırış Azərbaycan Respublikası Ali Sovetinin deputatı seçilmişdi. Fəxriyyə Xələfovanın atasıdır. Rəfiqə Əliyevanın həyat yoldaşıdır.
Ağamirzə

Ağamirzə (19 sentyabr 1962, Maştağa) — azərbaycanlı meyxanaçı. Ağamirzə Məmmədov 1962-ci il noyabr ayının 29-da Bakıda dünyaya gəlmişdir. 7 yaşından meyxana sənətinə maraq göstərməyə başlamışdır. O, ilk təhsili dayısı meyxana ustadı Ağasəlim Çildağdan almışdır. Həyatda olduğu müddətdə özünə məzar qazdırdığı üçün dəfələrlə gündəmə gəlib. qız övladı var.
Mariya Stadnik

Karyerası ərzində Mariya Stadnik dörd dəfə Olimpiya Oyunlarında mübarizə aparıb. 2008-ci ildə Çində baş tutan XXIX Yay Olimpiya Oyunlarında və 2021-ci ildə Yaponiyada baş tutan XXXII Yay Olimpiya Oyunlarında bürünc medallara sahib olan Mariya Stadnik, 2012-ci ildə Londonda (Birləşmiş Krallıq) baş tutan XXX Yay Olimpiya Oyunlarının və 2016-cı ildə Rio-de-Janeyroda (Braziliya) baş tutan XXXI Yay Olimpiya Oyunlarının final görüşlərində məğlub olaraq gümüş medallara sahib oldu. Mariya Stadnik Azərbaycanın Olimpiya Oyunları tarixində dörd dəfə medala sahib olan birinci və yeganə idmançısıdır. Mariya Stadnik həm də Yaponiya güləşçiləri Kaori İço və Saori Yoşidadan sonra dörd dəfə Olimpiya Oyunlarında medal qazanmağı bacaran üçüncü qadın güləşçidir. Mariya Stadnik güləş üzrə Dünya Çempionatlarında isə altı dəfə medallara sahib olub. 2009-cu ildə Herninqdə, 2019-cu ildə isə Nur-Sultanda Dünya Çempionatının qalibi olan Mariya Stadnik, üç dəfə — 2011, 2015 və 2018-ci illərdə final görüşlərində məğlub olaraq turnirin gümüş medallarını qazanıb.
Mariya Stadnik

Avropa Çempionatlarında isə Mariya Stadnik tarixi nailiyyətə imza atıb. 2008, 2009, 2011, 2014, 2016, 2017, 2018, 2021 və 2023-cü illərdə Avropa Çempionatlarının qızıl medallarına sahib olan Mariya Stadnik, bu turnirin tarixində ən çox qızıl medal qazanan qadın güləşçidir. Mariya Stadnik həm də mübarizə apardığı 9 Avropa Çempionatında heç bir görüşdə məğlub olmayaraq yüz faizlıq nəticə göstərib. Mariya Stadnik həm də 2015-ci ildə Azərbaycanda baş tutan I Avropa Oyunlarının, 2019-cu ildə isə Belarusda baş tutan II Avropa Oyunlarının qalibi olub. Azərbaycanın Gənclər və İdman Nazirliyi tərəfindən on dəfə ilin ən yaxşı idmançılarından biri seçilən Mariya Stadnik, Beynəlxalq Güləş Federasiyası (FILA) tərəfindən 2011-ci ilin ən yaxşı qadın güləşçisi seçilib. Mariya Stadnik Azərbaycan idmanında xidmətlərinə görə Azərbaycan Prezidenti İlham Əliyevin 29 sentyabr 2008-ci il tarixli 3017 nömrəli Sərəncamına əsasən "Tərəqqi" medalı ilə, 31 avqust 2012-ci il tarixli 2399 nömrəli Sərəncamına əsasən Azərbaycan Prezidentinin fəxri diplomu ilə, 29 iyun 2015-ci il tarixli Sərəncamına əsasən "Şöhrət" ordeni ilə, 22 avqust 2016-cı il tarixli Sərəncamına əsasən 2-ci dərəcəli "Vətənə xidmətə görə" ordeni ilə təltif edilib.
Mariya Stadnik

Mariya Stadnik Ümümdünya Güləş Birliyinin (UWW) rəsmi məlumatlarına əsasən 2003–2022-ci illərdə 49 beynəlxalq turnirdə mübarizə aparıb. Dörd Olimpiya Oyunlarının hamısında medallara sahib olan Mariya Stadnik, yeddi dəfə Dünya Çempionatlarında mübarizə aparıb və 2007-ci ildə baş tutan turnir istisna olmaqla digər altı çempionatın hamısında medallara sahib olub. Karyerası ərzində 2 dəfə Avropa Oyunlarında, 8 dəfə isə Avropa Çempionatlarında çıxış edən Mariya Stadnik, bu turnirlərdə 100 faizlıq nəticə göstərib və hamısında qalib olub. Ümumi olaraq Mariya Stadnik 49 beynəlxalq turnirin 36-da qızıl, 7-də gümüş, 4-də isə bürünc medallara sahib olub. Karyerasında medalsız başa vurduğu turnirlər 2007-ci il Dünya Çempionatı və 2023-cü il Zaqreb Open beynəlxalq turniridir. Karyerası ərzində Mariya Stadnik 144 dəfə görüşə çıxıb.
Mariya Stadnik

Onların 133-də qalib gəlib, 11-də isə məğlub olub. Məğlub olduğu güləşçilərdən 8-i Yaponiya, biri ABŞ, biri Kanada, biri isə Polşa nümayəndələri idi. Mariya Stadnikin əsas rəqibləri 2011–2012-ci illərdə Hitomi Obara (Yaponiya), 2015–2016-cı illərdə Eri Tosaha (Yaponiya), 2018–2021-ci illərdə isə Yui Susahi (Yaponiya) idi. Bu güləşçilərlə görüşlərin hamısında o, rəqiblərinə məğlub olmuşdu. Karyerası ərzində Avropa Çempionatlarında, Avropa Oyunlarında, İslam Həmrəyliyi Oyunlarında heç bir zaman məğlub olmayan Mariya Stadnikin 11 məğlubiyyətinin dördü Olimpiya Oyunlarında, altısı Dünya Çempionatlarında, biri isə Klippan Lady Open beynəlxalq turnirində olub. 11 məğlubiyyətinin altısı final görüşlərinə təsadüf edir. Mariya Stadnik 1988-ci il dekabrın 3-də Lvov şəhərində anadan olub.
Mariya Stadnik

2000-ci ildə güləşlə məşğul olmağa başlayıb. Lvov Dövlət Bədən Tərbiyəsi Universitetini bitirib. Mariya Stadnikin həyat yoldaşı sərbəst güləşçi Andrey Stadnikdir. Andrey Stadnik 2008-ci il Olimpiadasında gümüş medala sahib olub, 2009-cu il Avropa Çempionatının isə qalibidir. Mariya Stadnik onunla 2000-ci ildə tanış olub və 2007-ci ildə evləniblər. Cütlüyün 2010-cu il təvəllüdlü İqor adında bir oğlu və 2013-cü il təvəllüdlü Mia adında bir qızı var.
Mariya Stadnik

Mariya Stadnikin baldızı qadın güləşçi Yana Rattiqandır. Birləşmiş Krallıqı təmsil edən Yana Rattiqan, 2010 və 2013-cü illərdə Avropa Çempionlatının gümüş medallarına sahib olub. Mariya Stadnikin eltisi isə qadın güləşçi Alina Stadnikdir. Alina Stadnik Dünya və Avropa Çempionatlarının qalibi olub. 2002–2005-ci illər: Gənclər arasıda Dünya çempionluğu Mariya Stadnik 2003-cü ilin avqustunda İspaniyanın Sevilya şəhərində baş tutan yeniyetmələr arasında Avropa Çempionatında mübarizə apardı. Turnirin final görüşündə Mariya Stadnik Rumıniya nümayəndəsi Alina Poqaçan üzərində qələbə qazandı və yeniyetmələr arasında Avropa Çempionatının qalibi oldu.
Mariya Stadnik

Bu qızıl medal 14 yaşlı Mariya Stadnikin beynəlxalq turnirlərdə qazandığı birinci medal idi. Bir il sonra, 2004-cü ilin iyulunda Mariya Stadnik növbəti dəfə yeniyetmələr arasında Avropa Çempionatında mübarizə apardı. Bolqarıstanın Albena şəhərində baş tutan turnirin final görüşündə Mariya Stadnik İsveç nümayəndəsi Sofiya Mattssona məğlub oldu və turnirin gümüş medalına sahib oldu.Mariya Stadnikin mübarizə apardığı növbəti turnir 2005-ci ilin iyulunda Litvanın Vilnüs şəhərində baş tutan gənclər arasında Dünya Çempionatı oldu. Mariya Stadnik turnirin 1/8 final mərhələsində Hindistan nümayəndəsi Sudeş Kumar ilə üz-üzə gəldi. Həmin görüşdə Mariya Stadnik rəqibi üzərində vaxtından əvvəl (2:44 dəqiqə) qələbə qazandı və 1/4 final mərhələsinə adladı. Bu mərhələdə onun rəqibi Almaniya nümayəndəsi Anniha Hofmann oldu. Bu görüşdə də Mariya Stadnik rəqibi üzərində vaxtında əvvəl (1:44 dəqiqə) qələbə qazandı və turnirin yarım-final mərhələsinə adladı.
Mariya Stadnik

Bu mərhələdə isə onun rəqibi Türkiyə nümayəndəsi Demet Kaya oldu. Üçüncü görüşdə də Mariya Stadnik rəqibi üzərində vaxtından əvvəl (3:00 dəqiqə) qələbə qazandı və çempionatın final görüşünə vəsiqə qazandı. Həlledici görüşdə isə onun rəqibi Vyetnam nümayəndəsi Ti Han Nguyen oldu. Final görüşündə də Mariya Stadnik vaxtından əvvəl qələbə qazandı. Rəqibini 2:50 dəqiqə ərzində 8:0 hesabı ilə məğlub edən 16 yaşlı Mariya Stadnik yeniyetmələr arasında Dünya Çempionatının qalibi oldu. 2006-cı il: Avropa çempionluğu və dopinq iddiası Üç il ərzində yeniyetmələr arasında Avropa Çempionatının, gənclər arasında isə Dünya Çempionatının qalibi olan Mariya Stadnik, 2006-cı ilin 25–30 aprelində Rusiyada baş tutan Avropa Çempionatında mübarizə apardı.
Mariya Stadnik

Mariya Stadnik turnirin 1/8 final mərhələsində Yunanıstan nümayəndəsi Fani Psata ilə üz-üzə gəldi. Həmin görüşdə Mariya Stadnik rəqibin üzərində qələbə qazandı (2:0) və 1/4 final mərhələsinə adladı. Bu mərhələdə onun rəqibi Finlandiya nümayəndəsi Həcər Aştiani oldu. Bu görüşdə də Mariya Stadnik rəqibinə qalib gəldi (2:0) və turnirin yarım-final mərhələsinə adladı. Finala gedən yolda onun rəqibi Rumıniya nümayəndəsi Kristina Kroitoru oldu. Üçüncü görüşdə də Mariya Stadnik rəqibi üzərində qələbə qazandı (2:0) və çempionatın final görüşünə vəsiqə qazandı.